Agent imobiliar din Cluj, viral pe rețelele sociale. Propune vânzarea unei boxe cu 50.000 de euro: "Apă și curent, faci apartament" VIDEO
Piața imobiliară din Cluj-Napoca continuă să surprindă prin prețuri ridicate, dar și prin abordări mai puțin convenționale. Un agent imobiliar din oraș a stârnit un val de reacții pe internet cu un videoclip în care promovează vânzarea unei boxe de depozitare situate la demisolul unui bloc din cartierul Bună Ziua, sugerând cu umor că aceasta ar putea deveni, la nevoie, un apartament.